Дыпломы райвыканкама за высокія паказчыкі па памалоце збожжавых на ўмоўны камбайн сярод камбайнераў уручылі механізатарам СВК “Гальшанскі” Пятру Эдуардавічу Пазнанскаму, які намалаціў на камбайне “Лексіён-560” 2093 тоны збожжа, Уладзіміру Уладзіслававічу Сасноўскаму, які на камбайне “Лексіён-580” намалаціў 1689 тон, і Генрыху Генрыхавічу Скаржынскаму, які намалаціў 1643 тоны збожжа на камбайне “Джон Дзір-9680”. Такія ж дыпломы атрымалі вадзіцелі, якія вылучыліся на адвозцы збожжа: ад СВК “Гальшанскі” былі ўзнагароджаны Андрэй Мікалаевіч Якубовіч, які на аўтамашыне ГАЗ перавёз 2830 тон умоўнага зерня, і Вацлаў Аўгусцінавіч Чаплінскі, які на машыне МАЗ перавёз 2553 тоны ўмоўнага зерня. У тройку пераможцаў увайшоў і Валянцін Тадэвушавіч Турноўскі з СВК “Ашмянскі Світанак”, які на такім жа грузавіку МАЗ перавёз 2281 тону ўмоўнага зерня. Дыпломамі ўзнагародзілі і вадзіцеляў, якія дасягнулі лепшых паказчыкаў на адвозцы збожжа на хлебапрыёмныя пункты. Імі сталі вадзіцель аўтапарка № 13 нашага горада Мар’ян Яўгенавіч Якубель (на машыне МАЗ перавёз 1400 тон збожжа) і Мечыслаў Баляслававіч Трот (перавёз 1124 тоны збожжа на машыне МАЗ).